JFC Viola

**JFC Viola** ir Latvijas futbola klubs, kas dibināts 1996. gadā. Līdz 2012. gadam piedalījās Latvijas jaunatnes čempionātā (dažādās vecuma grupās), bet pēc tam nodeva visas saistības un arī futbolistus FK Jelgava, tajā apvienojot gan jauniešu komandas, gan Latvijas futbola Virslīgā spēlējošo pieaugušo komandu (meistarkomandu). No 2021. gada sākuma JFC Viola darbība ir atjaunota (ar nosaukumu JFC Jelgava) un līdz 2023. gadam tam bija viena amatieru futbola komanda, kas startēja Rietumu Līgā (Latvijas futbola 3. līgas Rietumu zonas čempionātā) un Latvijas kausa futbolā izcīņā.

No 2024. gada JFC Viola startē Latvijas futbola 2.līgā (Altero LIIGā) un 2024. gada maijā darbību ir uzsākusi JFC Viola Futbola skola ar 4 treniņu grupām (2019., 2018., 2017. un 2016. gadā dzimušiem futbolistiem un futbolistēm).

## JFC Viola vēsture

### FK "Viola" 1996.—2006
Kluba dibinātājs ir Dainis Kazakevičs un FK "Viola" pamazām auga un attīstījās, izveidojot arvien jaunas treniņgrupas. 2004. gadā, apvienojoties FK "Viola" galvenajai komandai (U-18) un FK "RAF", tika izveidots futbola klubs "Jelgava".

### Jaunatnes futbola kluba "Jelgava" 2006.—2012
No 2006. līdz 2012. gadam JFC Jelgava bija tipiska jaunatnes futbola skola un piedalījās Latvijas jaunatnes čempionātā. Treneri šai posmā bija Dainis Kazakevičs, Kaspars Tiltiņš, Gints Freimanis, Jānis Čaplinskis. Pēc tam, kad JFC saistības un spēlētāji pārgāja uz FK Jelgava, biedrība no 2013. līdz 2021. gada janvārim bija neaktīva.

### Amatieru futbola atjaunošana 2021. gadā
2021. gada sākumā, kad kļuva skaidrs, ka FK Jelgava Virslīgā nestartēs, tika nolemts atjaunot JFC Jelgava darbību, šoreiz kā amatieru futbola klubam, kurā trenējas un spēlē futbolisti savā brīvajā laikā, no tā gūstot prieku un ar futbola spēlēm un citiem pasākumiem dodot prieku pārējiem (skatītājiem, Jelgavas iedzīvotājiem un citiem). Klubs pieteica komandu dalībai 3. līgā un par galveno treneri amatā iecēla Antonu Dresmani.

### Futbola skolas atjaunošana 2024. gadā
2023. gada beigās Dainis Kazakevičs (JFC Viola dibinātājs) zaudēja Latvijas Nacionālās izlases galvenā trenera amatu un nolēma nevis uzreiz pieņemt kāda profesionāla futbola kluba galvenā trenera posteni, bet atjaunot JFC Viola Futbola skolu, izstrādājot īpašu treniņu metodiku, sapulcinot jaunu treneru korpusu un izsludinot audzēkņu uzņemšanu divās treniņgrupās ar treniņu vietu Zemgales olimpiskajā centrā. Septembrī tika atvērtas vēl 2 treniņu grupas (2019., 2018., 2017. un 2016. gadā dzimušiem futbolistiem un futbolistēm) un 2024. gada oktobrī paredzēta vēl vienas treniņu grupas atvēršana Jelgavas Centra pamatskolā.

### Jelgavas futbola čempionāta rīkošana
JFC Viola kopš 2021. gada ir oficiālais Jelgavas pilsētas domes partneris Jelgavas futbola čempionātu (JFČ) rīkošanā. 2021. gada decembrī notika "JFČ Ziema 2021", kur piedalījās 6 komandas un zeltu izcīnīja komanda FK LLU (Latvijas Lauksaimniecības universitāte), 2022. gada septembrī — oktobrī notika "JFČ Rudens 2022", bet 2022. gada decembrī un 2023. gada janvārī JFC Jelgava bija "JFČ Ziema 2022" galvenais organizētājs, kā arī 2023. gada beigās un 2024. gada sākumā notika "JFČ Ziema 2023". Pašlaik notiek sagatavošanās darbi Jelgavas futbola čempionātam "Ziema 2024".

## Futbola kluba nosaukumu vēsture
* 1996 — 2005: FK Viola
* 2006 — 2021: Jaunatnes futbola centrs Jelgava
* 2021 — 2023: JFC Jelgava
* 2024 —          : Jelgavas futbola centrs Viola (JFC Viola)

## JFC Viola meistarkomandas sasniegumi Latvijas kausa izcīņā

## JFC Viola meistarkomandas sasniegumi Latvijas čempionātā

## Meistaromandas sastāvs (2024. gada sezona)
: *.*

## Meistarkomandas personāls

## Meistarkomandas galvenie treneri
*  Antons Dresmanis (2021)
*  Marks Dresmanis (03.2022 — 06.2022)
*  Aldis Trukšāns (07.2022 —)

## Atsauces

## Ārējās saites
* jfcviola.lv
* http://www.cemp.jfcviola.lv